姚學禮

姚學禮，字以立，四川重慶府巴縣人，府軍前衛籍，明朝政治人物。

生平
弘治五年（1492年）壬子科順天鄉試第一名舉人。弘治六年（1493年）癸丑科進士。十七年四月實授南京山西道監察御史，劾奏禮部尚書張昇、道士尚書崔志端等人。正德二年（1507年），因與戴銑、薄彦徽、陸崑等人進諫，得罪劉瑾等下詔獄，廷杖除名《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。。劉瑾被誅后，正德六年十一月起用為雲南僉事，十四年三月升貴州左參議清·张廷玉等，《明史》（卷188）：姚學禮，巴人，家京師。弘治六年進士。正德元年，公疏諫佚遊，不納。後起雲南僉事，終參議。。

家族
曾祖姚文，祖姚常，父姚伯高，母舒氏。具慶下《弘治六年癸丑科進士登科錄》：府軍前衛籍，治《易經》，年三十四歲中式弘治六年癸丑科第三甲第一百七十九名進士。閏十一月三十日生，行一，曾祖姚文；祖姚常；父姚伯高；母舒氏。具慶下，妻萬氏。由儒士中式順天府鄉試第一名舉人，會試中式第一百二十一名。

 参考资料 

Xue
Category:巴縣人
Category:府軍前衛籍
Category:明朝順天鄉試解元
Category:明朝南京監察御史
Category:明朝雲南按察司僉事
Category:明朝貴州布政使司參議